מעגל האבנים בקסטלריג

מעגל האבנים קָסטלְרִיג (באנגלית: Castlerigg Stone Circle; הגייה: קָאסְלרִיג. בפי אנשי האזור, המקום נקרא: Keswick Carles) הוא מעגל אבנים מהתקופה הנאוליתית, הממוקם על גבעה בולטת מזרחית ל: Keswick, בקאמבריה, באזור האגמים בצפון מערב אנגליה.

לאתר מגיעים, מדי שנה, אלפי תיירים והוא מעגל האבנים המתויר ביותר בקאמבריה.

 תיאור 
האבנים בקסטלריג משובצות במעגל א-סימטרי (אליפסה) שקוטרו הממוצע הוא כ-30 מטרים (בין 32.6 מטרים לבין 29.5 מטרים) המעגל היה מורכב בעבר מ-42 אבנים, אך נותרו רק 38 אבנים, שגובהן משתנה בין מטר אחד ל-2.3 מטרים. הכניסה בקסטלריג, הייתה ככל הנראה בחלקו הצפוני של המעגל, שם יש מרווח בין שתי אבנים מסיביות, זקופות. אחת האבנים הוזזה, ככל הנראה ונמצאת ממערב, דרום-מערב למעגל האבנים.

אחד המאפיינים יוצאי הדופן במעגל קסטלריג הוא צורת מלבן של 10 אבנים זקורות, בתוך החלק המזרחי של המעגל. ממצא דומה נמצא רק באתר דומה, אחד ב-Cockpit,שליד .

 ארכאולוגיה 
ממוזער| מעגל האבנים של קסטלריג, יולי 2005.
בשנת 1725 ביקר באתר המדען החוקר  והתיאור שלו הוא התיעוד הכתוב המוקדם ביותר של מעגל האבנים זה: "בסמוך לעיירה Keswick... על גבעה נמוכה בלב שקע טופוגרפי מוקף בגבעות פראיות, ממוקם אתר פרהיסטורי מעגלי הידוע בשם: Castlerigg Stone Circle... מעגל שלם בקוטר של כ-100 רגל [כ-30 מטרים], המורכב מארבעים אבני מֶגַלִית, מהן אחדות גדולות במיוחד. בנקודה המזרחית של המעגל, ובתוכו, נמצא cist [מבנה קבורה] עשוי כעשר אבנים נוספות. אף כי מספר אבנים הוזזו מעט ממיקומן המקורי, כולן עדיין קיימות באתר"

ממוזער| אבני קסטלריג. מבט מכיוון צפון-מערב.

שמאל|ממוזער| המעגל הדרואידי ליד קסוויק בקאמברלנד, איור: F. Grose, שנת 1783 
טקסט='Druidical remains, near Keswick, Cumberland', Robert Sears 1843|שמאל|ממוזער| שרידים דרואידיים, ליד קסוויק, קאמברלנד, איור: Robert Sears, שנת 1843

החפירה הארכאולוגית היחידה בקסטלריג בוצעה על ידי W. K. Dover בשנת 1882. חפירתו התמקדה במתחם המלבני הפנימי והוא מצא שעומק שכבת הקרקע השחורה העליונה, עד להופעת הקרקע הצהובה (אדמת המקום) היה כ־35 ס"מ, למעט בקצה המערבי של המלבן, שם עומק הקרקע השחורה, מעורבת באבנים, הגיע לעומק של כ־90 ס"מ. סמוך לתחתית נתגלו ככל הנראה שברי עץ שרוף או פחם, וכן אדמה כהה ובעלת מרקם שמנוני.

 השערות לגבי מטרת המעגל 
התפקיד המדויק של מעגל זה ואחרים הדומים לו אינו ידוע. מוערך כי האתר שימש כמקום מפגש חשוב לקהילות הנאוליתיות שהיו פזורות באזור, למטרות כמו: מפגש חברתי, מסחר, או מרכז דתי. לא ניתן לשלול את ההשערה שהמקום שימש לקבורה.

חלק מהשערות אלו נסמך על גודלם של האבנים ומשקלם. על אף שלא היה צריך להעביר את האבנים מרחוק, הובלתן דרשה ארגון ומאמץ קבוצתי. Aubrey Burl מומחה למעגלי האבנים העריך שהמשימה הצריכה מאמץ משותף של לפחות שבעים פועלים כדי להעביר אבנים במשקל ממוצע של כ-4 טון, מה עוד שמשקל האבן הכבדה ביותר מוערך בכ-16 טון.

 בעלות ושימור 
מעגל האבנים של קסטלריג היה אחד המונומנטים שנכללו בחוק "הגנת המונומנטים העתיקים, משנת 1882" (Ancient Monuments Protection Act 1882), שכלל 68 אתרים בבריטניה הגדולה ובאירלנד. שנה שלאחר מכן, עבר הטיפול במעגל האבנים לידי המדינה. על אף שהאבנים עברו לחזקת המדינה, האדמה עצמה המשיכה להיות רכושו של בעל קרקע.

בשנת 1913, נאספו תרומות מן הציבור והשדה נרכש מידי בעליו והאתר כולו מוחזק, מטופל ומשומר, בידי הקרן הלאומית.

 ראו גם 
 מעגל אבנים

 קישורים חיצוניים 


 אתר המכיל מידע, צילומים (כולל צילום פנורמי) וטבלה עם מידות האבנים 


 הערות שוליים 

קטגוריה:אתרים ארכאולוגים נאוליתים
קטגוריה:הממלכה המאוחדת: אתרים ארכאולוגיים
קטגוריה:קאמבריה